මේ වන විට තම “ඉදිරි ආත්ම තුනකට ඇතිවන පරිදි තමා ධනය උපයා ඇතැ”යි නිහතමානී ආඩම්බරයකින් යුතුව පවසන පාවුලෝ කොයියෝගේ “ජීවිත වන්දනාවක සටහන්” සැබැවින්ම, “වැඩකට ඇති” එකදු කෘතියක් හෝ පර්යේෂණයක් හෝ කර නැති නමුත් තමන් සතු අසීමිත ධනයේ මහිමයෙන් තම හිතවතුන් ලවා චරිතකතා ලියා ගනිමින්ද, තම සාක්කුවට දමාගැනීමට සමත්වූ ජරපත් ආචාර්යවරුන් ලවා තම පල් හෑලිවලට ප‍්‍රසස්ති ලියා ගනිමින්ද වැජඹෙන, ආත්ම තුනකට නොව ආත්ම හතකට සරිලන පරිදි ධනය පමණක් රැස්කර ඇති අපේ සාහිත්‍ය මුදලාලිලාට (මෙවන් පොතක් කියැවීමට වෙලාවක් සහ ආශාවක් ද අබමල් රේණුවක හෝ හෘදසාක්ෂියක් ද ඇත්නම්) ප‍්‍රබල අතුල්පහරක් ලබාදෙනවාට කිසිඳු සැකයක් නැත.